La paraula prendrà el protagonisme a TV3, amb «El got d'aigua» - Regió7 :: El Diari de la Catalunya Central\n?Vint joves lluitaran per convertir-se en el millor orador en el nou concurs, que arribarà el setembre\nddg 20.06.2018 | 00:19\nn El got d'aigua és el nou programa de TV3 on la paraula serà la protagonista. Un programa d'entreteniment que, a partir del mes de setembre, buscarà el millor orador. Serà el que aconsegueixi seduir el públic i el jurat amb el domini del contingut i la posada en escena del seu discurs qui s'endurà el premi. La periodista i reportera Samantha Vall conduirà l'espai, que tindrà la col·laboració de les coaches Alba Florejachs i Gemma Lligadas, que es dedicaran a ajudar els joves.\nSegons ha informat TV3, vint joves entre 15 i 22 anys, seleccionats entre centenars d'estudiants d'instituts i universitats catalanes, lluitaran per convertir-se en el millor orador. Durant 11 capítols hauran de demostrar la seva destresa per elaborar un discurs a partir de les vivències que els proporcionarà el programa. Els participants hauran de superar les diferents fases eliminatòries que els permetran arribar a la final, on només tres aspiraran a ser el guanyador.\nCada setmana, el programa els proporcionarà una experiència, sorpresa per a ells, que els farà entrar en contacte amb un món desconegut i amb personatges interessants. Amb la vivència hauran de trobar la inspiració per elaborar un discurs d'un minut i mig. Els joves hauran de sotmetre's a l'escrutini del jurat, però també al públic del plató, que votarà quins discursos l'han emocionat.


Tant com li pot interessar llegir les vides de Dante i Petrarca al lector d’avui dia, també li pot interessar conèixer la cosmovisió d’aquella època d’or de la cultura italiana i europea, una deu d’aigües fèrtils de les quals encara bevem.\nConèixer la vida, o la biografia, d’un escriptor, completa la visió de l’obra, ja que, més sovint del que pensem, aporta dades significatives per a la seva interpretació, a vegades ben hermètica. Sembla que a suggeriment d’un editor nord-americà, el nebot de Sigmund Freud li va demanar al seu famós oncle d’escriure la seva biografia. Amb un punt de sornegueria, l’il·lustre psiquiatra vienès li va contestar que la seva vida havia transcorregut en calma i sense incidents i que es podia explicar amb unes poques dades.\nDe debò? És evident que Freud prenia el pèl al jove, ja que la seva vida no podria explicar-se sense el joc de llums i ombres de la psicoanàlisi, mètode de la seva invenció que ha ajudat a discernir sobre tants dels mecanismes de la psique que ignoràvem. I que encara ignorem, malgrat els esforços dels seus deixebles més destacats, com Adler, Rank, Jung, Klein, Lacan i els més tardans, Rof Carballo i el nostre Sarró, que van anar més lluny que el seu mestre. Ara bé, precisament perquè Freud era conscient dels envitricolls de la psique que decideixen tantes de les nostres accions, era que no en volia sentir ni parlar, d’escriure res sobre la seva vida que, com ara sabem, va ser ben complicada.\nÉs arriscat escriure una biografia sense voler quedar bé, al nu, deixant l’ànima al descobert. Però és una biografia d’aquestes característiques la que resulta més interessant a la nostra mentalitat a partir de l’edat moderna. D’aquí ve que encara apreciem el valor del Llibre de la vida de Teresa de Jesús, per exemple, on la futura santa no va plànyer oferir la imatge d’una jove somiatruites, exaltada i rebel.\nÉs arriscada, doncs, l’escriptura d’una autobiografia, o d’una biografia on es trasllueixi no només la vida intel·lectual i espiritual de la persona, sinó també les seves relacions amb les persones del seu entorn, sobretot amb les més properes en la constel·lació familiar com són pares, fills, esposes o marits. Al respecte, em ve al cap la lectura fa uns pocs mesos de l’excel·lent treball biogràfic de l’escriptora Bärbel Reetz, Las mujeres de Hermann Hesse (Circe). El relat posa el cor en un puny i, segons com, fa caure el mite Hesse.\nLa mentalitat clàssica anava per una altra banda, amb dades més referencials per no prendre mal, tal com volia Sigmund Freud. Ho hem pogut apreciar en la lectura de Vides de Dante i Petrarca (Adesiara) en la traducció de Susanna Allés Torrent. Aquestes vides van ser escrites per un dels primers biògrafs del Quattrocento, Leonardo Bruni, desitjós de donar a conèixer i posar de relleu les figures cabdals del Renaixement. Afirmen els entesos en la matèria que es deu al savi cavaller Bruni -concretament al seu mètode d’escriure biografies- la resurrecció (simbòlica, és clar) de Dante, la consolidació del prestigi de Petrarca i, cosa que per a la llengua catalana va fer Ramon Llull, la reivindicació de la llengua vulgar per escriure amb nivell sobre qualsevol tema.\nMalgrat l’elegància i contenció amb què Leonardo Bruni (Arezzo, 1370/1374 – Florència, 1444) va escriure les vides de Dante i de Petrarca, seguint el fil de la vida i obra d’aquests grans humanistes es dedueix que els avatars de la seva vida no són pas aliens a l’obra, i fins i tot s’endevina (com nosaltres amb la perspectiva del temps sabem) que els llocs on van desenvolupar-la hi tenen la seva incidència. I malgrat que Leonardo Bruni es permet criticar (a dins del text!) la manera més novel·lesca amb què Bocaccio va escriure la biografia de Dante, ell no s’està pas de fer comentaris personals en la seva narració, o bé d’esplaiar-se amb les seves idees sobre el fet d’escriure poesia.\nPer més que ens posem un vestit, és el mateix vestit el que mostra la nostra personalitat. I és que el narrador sempre resulta narrat en la seva obra, per més objectiva, sòbria o neutra que aquesta aparegui. Així, mentre llegim les vides de Dante i Petrarca, veiem els valors que mouen l’esperit d’aquest noble canceller de la República de Florència, Leonardo Bruni, l’autor de les biografies. Veiem expressats els seus coneixements, sobretot en l’àmbit de la història, així com podem llegir entre línies el seu pensament, típic d’un home culte del Quattocento. I tant com li pot interessar llegir les vides de Dante i Petrarca al lector d’avui dia, també li pot interessar conèixer de la mà de Bruni la cosmovisió d’aquella època d’or de la cultura italiana i europea, una deu d’aigües fèrtils de les quals encara bevem.


Famílies enllaçades. Magí Camps\nEl passat 29 de maig, MAGÍ CAMPS, articulista a LA VANGUÀRDIA, va fer aquest magnífic article que avui compartim amb vosaltres:\nLes unions familiars són avui d’allò més diverses i, com que les parelles amb fills d’anteriors relacions són cada vegada més freqüents, bé cal denominar-les d’alguna manera. A algú se li va acudir fa anys de dir-ne “famílies reconstituïdes”, un adjectiu amb matisos negatius tant per a la nova família com per a les famílies d’origen. Calia, doncs, trobar una nova manera de referir-s’hi, sense un nom connotat.\nAixí ho va veure l’editora Berta Rubio el 2009, quan cursava un màster sobre literatura infantil. Com que Rubio estava immersa en un procés de nova família, no se li va acudir cap altra cosa que fer el treball del màster sobre aquesta mena de famílies. Va descobrir que des del 1994 l’argentina Dora Davison les anomenava “familias ensambladas”: “El castellà ensamble és una paraula provinent de l’enginyeria i al·ludeix al resultat de la unió, l’encaix de peces de diferent origen, que té com a resultat una unitat nova i diferent de les que li van donar naixement, però que conserva la forma anterior. També és una metàfora musical: els ensembles són obres musicals escrites per a un grup de solistes”.\nLa denominació ha fet fortuna a l’Argentina i ja es fa servir en la documentació legal. En català, però, Rubio va veure que “famílies assemblades” podia donar a entendre una altra cosa. Hi havia altres opcions, com ara “famílies encaixades” o “acoblades”, que tampoc funcionaven. Barrinant-hi, se li va acudir l’expressió “famílies enllaçades”. Ho explica així: “Les famílies enllaçades estan unides per llaços que no són de sang, però que són llaços familiars, al cap i a la fi. Els infants que formen part d’una família enllaçada, sovint en tenen dues, de famílies, i aquestes, entre elles, tenen un vincle, un enllaç”. I afegeix encara que fer llaços no és fàcil i que cal molta paciència i molt d’amor perquè quedin bé.\nL’entusiasme de Rubio també s’ha convertit en un recull de contes sobre les peripècies d’aquestes famílies: Enllaçar-se i altres embolics, en què ha engrescat Montse Barderi, Jordi Cantavella, Jenn Díaz, Ramon Erra, Maria Escalas, Llort, Sebastià Roig, Elisenda Solsona i Laura Tejada a dir-hi la seva ficcionant aquesta realitat.\nEl Termcat acaba d’incorporar “família enllaçada” a la terminologia oficial, que se suma a les altres denominacions existents. Penso que és la que funciona més bé, més que el castellà ensamblada, que d’alguna manera perd la connexió amb les famílies d’origen. Jo proposaria que en aquesta llengua també es fes servir f. I, per descomptat, esborraria el despropòsit de la família reconstituïda, que més que una família, sembla un complex vitamínic.


Com és la situació econòmica en Israel?\nESmedo > Països > Israel\nIdiomes que es parlen a Israel: Hebreu.\nCreixement del PIB: 3,3%\nPIB per càpita: $ 40.300\nBalança comercial / Producte Interior Brut: 2,9%\nPoblació: 8.400.000 habitants\nIsrael té una economia de lliure mercat tecnològicament avançada. Els diamants tallats, els equips d'alta tecnologia i els productes farmacèutics es troben entre les seves principals exportacions. Les principals importacions inclouen petroli cru, gra, matèries primeres i equipament militar. Israel sol registrar dèficits comercials considerables, que es compensen amb el turisme i altres exportacions de serveis, així com amb importants entrades d'inversió estrangera. Entre 2004 i 2013, el creixement mitjà va ser de gairebé el 5% anual, liderat per les exportacions. La crisi financera mundial de 2008-09 va provocar una breu recessió a Israel, però el país va entrar en crisi amb una sòlida base, després d'anys d'una política fiscal prudent i amb un sector bancari resistent.\nL'economia d'Israel també va resistir la primavera àrab de 2011, ja que els seus llaços comercials fora de l'Orient Mitjà van aïllar a la seva economia dels efectes indirectes. La desacceleració de la demanda interna i internacional, i la disminució de la inversió com a resultat de la inseguretat a Israel, van reduir el creixement del PIB a una mitjana d'aproximadament el 2,8% anual durant el període 2014-17. Els jaciments de gas natural descoberts davant de les costes d'Israel a partir de 2009 han millorat les perspectives d'assegurament energètic d'Israel. Els jaciments de Tamar i Leviatan van ser alguns dels majors descobriments de gas natural a alta mar del món en l'última dècada.\nLes qüestions polítiques i normatives han retardat el desenvolupament de l'enorme jaciment de Leviatan, però la producció de Tamar ha suposat un augment del 0,8% del PIB d'Israel el 2013 i del 0,3% el 2014. Israel, un dels països de l'OCDE amb major proveïment de carbó, genera al voltant del 57% de la seva energia a partir del carbó, i només el 2,6% a partir de fonts renovables.\nLa desigualtat d'ingressos, els alts preus de l'habitatge i els productes bàsics continuen sent motiu de preocupació per a molts israelians. La desigualtat d'ingressos i les taxes de pobresa d'Israel es troben entre les més altes dels països de l'OCDE, i hi ha una percepció generalitzada entre la població que un petit nombre de "magnats" posseeixen un control similar al d'un càrtel sobre els principals sectors de l'economia. Els funcionaris del govern han demanat reformes per impulsar l'oferta d'habitatge, i augmentar la competència en el sector bancari per atendre aquestes demandes públiques. Tot i la necessitat de reformes, la restringida oferta d'habitatges segueix afectant els israelians més joves que volen comprar casa.\nEls aranzels i les barreres no aranzelàries, juntament amb els preus garantits i els aranzels duaners per als agricultors, van mantenir alts els preus dels aliments el 2016. S'espera que el consum privat impulsi el creixement fins al 2018, i que els consumidors es beneficiïn d'una inflació baixa i d'una moneda forta. A llarg termini, Israel s'enfronta a problemes estructurals, incloent baixes taxes de participació laboral per als seus segments socials de més ràpid creixement: les comunitats ultraortodoxes i els àrab-israelians. A més, el sector tecnològic basat en el coneixement, molt avançat i competitiu a nivell mundial, dóna feina només a un 8% de la població activa, mentre que la resta treballa principalment en la indústria manufacturera i els serveis, sectors que s'enfronten a pressions salarials a la baixa a causa de la competència mundial.\nLa despesa en educació continua sent baix en comparació amb la majoria de la resta de països de l'OCDE, amb un PIB per càpita similar.\nAgència de traducció Català-Hebreu\nEstàs pensant en ampliar mercat i vendre els teus productes també a Israel? La nostra empresa de traducció està especialitzada en traduccions de qualsevol tipus de contingut entre Castellà-Català-Hebreu… Oferim serveis de traducció tècnica Hebreu-Català, traducció legal Hebreu-Català, traducció de llocs web Hebreu-Català, o traducció de subtítols Hebreu-Català. Els nostres traductors professionals coneixen bé com es parla l’idioma Hebreu a Israel i sempre tindràs la seguretat que el teu missatge arriba correctament a tots els usuaris d’aquest territori.\nServeis de traducció en Hebreu…


Bitllets de ferri Göteborg a Kiel, compara horaris i preus\nInici / Europa / Alemanya / Kiel / Ferri Göteborg a Kiel\nGöteborg - Kiel és una de les nostres rutes més freqüentades, sovint no queden places durant les temporades altes\nPer a més informació, visita la nostra pàgina de Ferris de Suècia a Alemanya.\nNavilieres Göteborg - Kiel\nFerri Göteborg a Kiel\nLa ruta de ferri Göteborg Kiel connecta Suècia amb Alemanya. Actualment només hi ha 1 companyia que opera aquest servei de ferri, Stena Line. La travessia opera fins a 7 vegades cada setmana i triga des de 14 hores 30 minuts.\nLa durada i freqüència de les travessies Göteborg Kiel pot variar segons l'estació de l'any, així que recomanem que comprovis la informació més actualitzada.\nGuia de Göteborg\nLa ciutat sueca de Göteborg es troba a la costa oest de Suècia, més o menys a mitja distància entre Copenhaguen, a Dinamarca, i Oslo, a Noruega. La ciutat està situada a la desembocadura del riu Gota Alv, que flueix cap a l’estret de Kattegatt, part del mar del Nord. Aquesta ubicació estratègica ha sigut fonamental en el desenvolupament de Göteborg com a ciutat comercial. La ciutat té un patrimoni industrial i cultural molt ric i acull alguns dels esdeveniments més grans d’Escandinàvia. El Festival de Cinema Internacional s’ha celebrat a Göteborg cada any des del 1979, al igual que els festivals de música Way Out west i Metaltown. A més a més, és la ciutat d’origen de Volvo, el fabricant de cotxes, que es va fundar el 1927. També és on es troben la Universitat de Göteborg i la Univeristat Tecnològica Chalmers.\nEl port de Göteborg, el més gran del seu tipus dels països nòrdics, té serveis de ferri que salpen a Frederikshaven, a Dinamarca; a Kristiansand, a Noruega; a Kiel, a Alemanya, i a Newcastle, al Regne Unit. Si s’arriba amb vaixell, es pot veure el moll espectacular i desembarcar directament al centre de la ciutat.\nGuia de Kiel\nLa ciutat de Kiel està situada al nord d’Alemanya i es troba a la costa del mar Bàltic, al sud-est de la península de Jutlàndia. Es troba a uns 90 km al nord d’Hamburg i és un centre marítim molt important al país, ja que tradicionalment és una de les bases de la flota naval alemanya del mar Bàltic. Kiel també és un centre per a la construcció de vaixells d’última tecnologia i per al trànsit marítim, ja que està situat al fiord de Kiel i la via navegable més transitada del món, el canal de Kiel.\nA la ciutat hi ha molts museus interessants, que es centren en temes com la zoologia, la geologia, la història, les belles arts, la indústria i les operacions militars. Un dels que destaca és el Stadt- und Schifffahrtsmuseum Warleberge Holf (el museu de la ciutat i de la mar), que pertany a l’associació museen am meer.\nHi ha diversos ferris de passatgers que salpen des del port de la ciutat cap a Suècia, Noruega, Rússia i altres països. Actualment, Kiel és un port de parada important per als creuers que recòrren el mar Bàltic.


Un Beethoven sublim en les mans d’András Schiff - Revista Musical Catalana\nUn Beethoven sublim en les mans d’András Schiff\nEl pianista András Schiff. © Priska Ketterer (foto d’arxiu)\nPALAU 100. András Schiff, piano. Sonates per a piano núm. 19, 20, 11, 12, 13, 14, 15 de Beethoven. PALAU DE LA MÚSICA. 22 DE MARÇ DE 2013.\nEl pianista hongarès András Schiff tornava a Barcelona per oferir-nos un programa monogràficament dedicat a Sonates de Beethoven. Els darrers anys Schiff ha ofert la integral de les Sonates per una vintena de ciutats europees i les seves versions han rebut una allau de comentaris admirant-ne la forta personalitat i la qualitat interpretativa. Com Brendel, com Barenboim, com Pollini, com Arrau o Kempff, la seva recreació és fruit d’un treball profundament meditat i elaborat en el decurs de molts anys. De fet, no va iniciar l’enregistrament de la integral fins a l’any 2004 –quan Schiff ja havia complert els cinquanta anys– i la va finalitzar el 2007. Aquest corpus pianístic presenta unes dificultats evidents ja des de la primera de les Sonates, amb aquella estreta vinculació a Haydn, fins a la trilogia sublim que finalitza el cicle i que ha esdevingut per si sol un dels monuments per excel·lència de tota la literatura pianística.\nSchiff ens proposava en el seu recital del Palau set d’aquestes Sonates, la majoria escrites entre els anys 1800 i 1801 i precedides per les Sonates 19 i 20. Cadascuna de les Sonates de Beethoven posseeix una personalitat musical pròpia; pel que fa a expressió, emotivitat, escriptura i fins i tot a corrent estètic, poden diferir l’una de l’altra malgrat la contemporaneïtat de composició. I Schiff tracta cadascuna de les Sonates, dels moviments i fins i tot ens atreviríem a dir dels compassos, en particular, amb un detallisme absolut per arribar així a manifestar l’essència de totes les notes i la individualitat pròpia de cada obra.\nEns va sorprendre la seva versió de les Sonates núm. 19 i 20, interpretades amb una clarividència absoluta, expressant aquell sentit clàssic que Beethoven va proposar, però alhora –i aquí rau l’originalitat– incloent-hi unes ornamentacions en les reexposicions temàtiques, tant sorprenents com personals. Schiff havia posat a funcionar tot l’engranatge de la seva maquinària pianística i els moments interpretatius meravellosos es començaren a succeir d’una manera continuada. El lirisme de l’“Adagio” de la núm. 11, la “Marcia funebre” de la núm. 12, la interpretació incommensurable de l’“Allegro” de la núm. 13, el “Presto agitato” de la Sonata Clar de lluna, l’“Andante” de la Pastorale… esdevenien moments culminants a nivell interpretatiu. L’aprofundiment, la meditació per apropar-nos a l’estètica musical adient que posseeix cada obra són una constant en Schiff. La recerca constant per oferir l’essència i el detall més recòndit que s’amaga dins la complexa escriptura beethoveniana no s’escapaven mai d’unes versions que posseïen un magnetisme i una màgia encisadores.\nUn Beethoven apassionat, poètic, intimista, líric, delicat, intens, que portava el segell inconfusible d’un gran mestre de la interpretació. En definitiva, un Beethoven que ha estat madurat durant decennis i que no ha vist la llum fins que Schiff ha tingut el convenciment que era el moment oportú. Un recital maratonià que Schiff va culminar amb la interpretació de la música de Brahms, Beethoven i Bach.


LES AVENTURES DE PERE PIRINCHO: d’abril 2009\nEnviat per Pirincho a 6:29 0 comentaris\nEnviat per Pirincho a 3:05 0 comentaris\nEnviat per Pirincho a 10:52 0 comentaris\nA finals del més de febrer vaig realitzar el meu primer raid.Va ser una manera diferent de realitzar esport de fons i d'habilitat dins d'una competició.\nUn dels motius per trobar l'assistència necessària dins d'aquestes llargues proves,és contar amb l'ajuda de la parella o una amistad propera.\nSón bosses senceres plenes d'aire fresc infinit, que no et volen veure patir massa.Ajuden amb la seva joliua companyonia i paciència.Disfruten i t'esperen.Suporten pluja,fred i calor.T'observen i es preocupen per tu.Aguanten continuament les teves explicacions de com va la transcendència dins de la cursa.Organitzen la furgoneta.Saben on estan les sabatilles de còrrer o de bicicleta,els guants,i la roba seca.Somriuen continuament.Sempre et diuen que l'equip va molt bé(ni que sigui mentida).Si et passa alguna cosa negativa poc pejudicial, la tracten com un mal menor.Treuen la bicicleta quan toca dins del magatzem esportiu amb rodes.\nEt netejen les bicicletes si fa falta.Ens donen el total recolzament moral.Ho intenten fer tot bé.No és per menys que acabin cansades...En fi moltes gràcies a la Riri i a l'Olga.Pere Pirincho.\nEnviat per Pirincho a 2:01 0 comentaris\n10 de maig:dotzena marxa Terra de Remences(St.Esteve d'en Bas).\n16 de maig:sisena Volta al Parc Natural Cadí-Moixeró(La Seu d'Urgell).\n31 de maig:trenta-dosena Volta als Ports d'Andorra(Andorra La Vella).\n6 de Juny:desena marxa cicloesportiva La Bonaigua(La Pobla de Segur).\n21 de Juny:trentena ruta Pirinenca Tres Nacions(Puigcerdà).\n5 de Juliol:primera marxa cicloturista Montsec-Montsec(Balaguer).\n11 de Juliol:setena marxa cicloturista Aran-Cominges(Salardú).\n30 d'Agost:vint-i-novena Marxa cicloturista Terra de Comtes(Ripoll).\n5 de setembre:divuitena Marxa cicloturista La pallaresa(Tremp).\nEnviat per Pirincho a 1:11 0 comentaris\nEl dissabte 4 d'abril,Rafael Muñoz Perez de 21 anys,va aconseguir el segon millor temps de l'història en 100 metres papallona:50.58 segons.(És el nou rècord d'Europa).Baixar de 51 segons solament ho han aconseguit tres nedadors a l'història.És el tercet que va pujar al podi de les olimpiades de Pekín;Michael Phelps,Milorad Cavic,i Ian Crocker.La marca del cordobès a la capital olimpica xinesa,hagués igualat el temps de Michael Phelps,or.\nAl dia següent el mateix nedador andalus, va batre el rècord del mon dels 50 metres papallona, amb un temps de 22.43 segons.Pere Pirincho.\nEnviat per Pirincho a 21:44 0 comentaris\nLa cursa popular dels bombers, té una distància de 10 quilòmetres, i és celebra anualment a la ciutat de Barcelona.\nÉs va iniciar el 1999, i va ser promoguda per els bombers de Barcelona juntament amb l'empresa d'equipament esportiu Nike.La creació de la cursa va venir desenvolupada degut a la reclamació del cos de bombers de la ciutat Comtal,que demanava millors condicions laborals a l'ajuntament de la capital catalana.\nAquest acte esportiu ha anat creixent.El diumenge i des de el parc de la Ciutadella, és donarà la sortida a l'onzena cursa dels bombers 2009, on s'espera la participació de 17.500 persones.Pere Pirincho.\nEnviat per Pirincho a 10:02 0 comentaris\nEl saltador de perxa francés Romain Mesnil,sots-campió mondial de salt amb perxa,es va treure la roba i va còrrer nu per els carrers de París,per així cridar l'atenció de sponsors i patrocinadors.\nMesnil,va aconseguir una medalla d'argent,al mondial d'Osaka 2007.L'any passat va participar a la temporada de pista coberta vestint una samarreta amb un interrogant blanc sobre fons negre,en el lloc reservat als sponsors.\nEl francés diu que és una manera de demostrar que segueix estant a l'elit de la pèrtiga.Seguirà competint fins a les olimpiades de Londres, que és celebraran al 2012.D'aquesta manera el francés intenta innovar i ajudar econòmicament a l'Associació de Tumors Cerebrals.(ARTC).Pere Pirincho.\nEnviat per Pirincho a 12:25 0 comentaris


Recomanem cinc novetats d'autors locals que trobareu a les parades durant la Diada\nEn motiu de la Diada de Sant Jordi, des de Surtdecasa Centre recomanem cinc lectures, cinc llibres d'autors locals, propers, que parlen de la història i l'entorn més immediats a través de testimonis literaris i mapes recuperats, de conflictes socials i lluites que assenyalen les parts més fosques del patriarcat, d'anhels aconseguits gràcies a la solidaritat i l'esforç diari, de vivències i somnis a ritme de cançó.\n'Historia de les masies', d'Elisa Vidal\n'Historia de les masies' és la primera part d'una extensa obra de 6 volums amb la qual l'Elisa Vidal presenta el seu darrer treball de recerca. A partir del seu coneixement i interès pel territori i de les cerques a l'Arxiu Comarcal d'Igualada, l'Arxiu Diocesal de Vic o el de Tarragona, l'autora teixeix el passat dels protagonistes d'aquests masos, avui abandonats, des del s. IX fins a l'increment de l'èxode rural, la transició demogràfica vers les ciutats que s'accentuà amb la Revolució Industrial. El territori que compren el treball es centra en 80 masies situades en els nuclis anoiencs de Tous, La Roqueta i Fillol.\n'Cartografia històrica de l'Anoia', d'Isidre Surroca i Marta Bartrolí\nEl passat desembre es va presentar una edició ampliada del volum que recull amb tot detall, antics mapes originals de la Pobla de Claramunt, Igualada i altres municipis anoiencs. Editat per l'Ajuntament de la Pobla, en ell s'hi ha afegit digitalitzada en format DVD, la primera gravació audiovisual al municipi de la Pobla després de la Guerra Civil, un document costumista i únic de la post-guerra, el qual s'acompanya d'imatges de l'entorn local i altre material gràfic. El llibre de l'Isidre Surroca i la Marta Bartrolí és alhora un ric testimoni humà del passat recent de La Pobla de Claramunt i les seves immediacions.\n'Lola Vendetta. Más vale Lola que mal acompañada', de Raquel Riba Rossy (Lumen)\nPodem trobar la veu més afilada de la il·lustradora Raquel Riba Rossy al volum 'Lola Vendetta. Más vale Lola que mal acompañada', un recull de vinyetes a mode de viatge personal on l'heroïna de la narració pren consciència del seu discurs a partir de la separació amb la seva parella. A través de les quatre estacions de l'any i diferents estadis emocionals, la Lola qüestionarà a tall de katana, amb agudes reflexions i sentit de l'humor, conceptes vinculats a l'amor romàntic, tabús relacionats amb el cos femení, com la regla o la masturbació, alhora que posarà sobre la taula eines d'empoderament i discurs per al feminisme, per a les llibertats individuals i d'acord amb una societat més empàtica.\n'Quan els peus són les teves ales', de Guillem Cabrera (Columna)\nDes de ben petit que el Guillem Cabrera té un somni: poder-se dedicar al món de la dansa. Veient la passió que el Guillem demostrava pel ball, els seus pares li van fer un regal, el van inscriure a les proves d'accés de la Royal Ballet School de Londres. La sorpresa, majúscula, els va sobrevenir quan amb tan sols onze anys va ser un dels 12 nens seleccionats d'entre més de 500 candidats. Ser menor d'edat o no disposar de la nacionalitat britànica no han estat impediment perquè campanyes de recolzament, amb donacions públiques i privades, l'hagin permès accedir als cursos de l'escola de dansa més prestigiosa del món. Aquest llibre és la narració del Guillem en veu pròpia de la seva particular primera volada.\n'Afonia', de Núria Domènech (Viena Edicions)\nVersos de tempesta, de crit i excessos, de reflexió interna i posicionament social. El poemari amb el que la Núria Domènech guanya el premi de Poesia Martí Dot de Sant Feliu de Llobregat descriu amb vers lliure la travessia d'un xiscle que es tanca amb el silenci angoixant, no volgut, de l'afonia. Referències musicals a autors clàssics i composicions modernes acompanyen les 48 cançons del llibre, on no hi falten tampoc elements tècnics d'una científica doctorada en física.


Best Western of Clewiston Clewiston (FL) Estats Units - Ofertes d'hotels amb els MILLORS DESCOMPTES EN LÍNIA\nVeure tots els 7 allotjaments a Clewiston (FL).\n1020 W Sugarland Highway, Clewiston, Clewiston (FL), Estats Units, 33440-2707 - Veure al mapa\nTé alguna pregunta per a Best Western of Clewiston?\nMés informació sobre Best Western of Clewiston\nAl visitar Clewiston (FL), vosté es sentirà com a casa a Best Western of Clewiston, què li ofereix un allotjament de qualitat i un gran servei. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Els visitants d'aquest hotel, poden gaudir d'anar a les atraccions més importants de la ciutat: Clewiston Museum, Roland Martin Marina.\nA Best Western of Clewiston, l'excelent servei i instal.lacions superiors faran de la vostra estada una experiència inoblidable. Mentres estan allotjats en aquestes meravelloses instal.lacions, els clients poden gaudir de recepció 24 hores, instal.lacions per a minusvàl.lids, Zones públiques amb Wi-Fi, aparcament de cotxes, instal·lacions per a reunions i banquets .\nEls clients poden triar d'entre 48 habitacions, i totes desprenen una atmòsfera de pau i harmonia total. Tant si és un entusiasta del fitness o simplement busca relaxar-se després d'un dia dur, estarà entretingut per les instal.lacions de primera classe com camp de golf (a 3 km), piscina exterior. Best Western of Clewiston és una elecció inteligents per a viatgers a Clewiston (FL), i ofereix una estada relaxant i sense molèsties.


A partir de l’11 de novembre es podrà canviar de companyia telefònica en 1 dia - W!ALDIA\nA partir de l’11 de novembre es podrà canviar de companyia telefònica en 1 dia\nL’ 11 de novembre 2013 és la data acordada per posar en marxa la nova portabilitat fixa que permetrà als usuaris poder canviar de companyia de telefonia fixa en un dia, no com fins ara que el procés trigava 5 dies laborables.\nAmb aquest nou procés de portabilitat acordat i ratificat per tots els operadors de l’AOP ( Associació d’Operadors per a la Portabilitat ) es passarà dels 5 dies que trigava la tramitació majorista de la portabilitat fixa a tan sols 1 dia laborable.\nEl procés de portabilitat és diferent quan l’usuari vol canviar conjuntament d’operadora de telefonia fixa i de banda ampla. Abans de poder realitzar la portabilitat del número de telèfon , els operadors implicats ( el que perd el client i el que ho guanya ) han de realitzar treballs coordinats previs a la central telefònica per poder proveir el servei de banda ampla. La portabilitat numèrica s’executarà un cop estigui preparada la infraestructura de la xarxa. Per això el termini total ( provisió de la banda ampla més portabilitat telefònica ) és més ampli que en una portabilitat sense banda ampla. Tot i això aquest procés també veurà reduïda la durada amb la entrada en vigor d’aquesta normativa.\nUna altre noveta del procés es que a partir d’ara, l’operador que guanya al client (l’operador receptor ), estarà obligat a informar l’usuari de quin és el dia límit per fer-se enrere en la portabilitat. Fins ara, els usuaris no coneixien quin era el moment límit per poder refusar el canvi d’operadora.\nAmb aquesta normativa es pretén agilitzar un procediment que fins ara ha portat molts mals de cap als usuaris i que, segons les últimes dades publicades, el juliol de l’any passat es va fer la portabilitat de uns 153.117 números fixos, un 21,3 % més que al juliol de l’any anterior. D’altra banda, entre gener i juliol d’aquest any ja s’han portat ja gairebé 1 milió 200 mil números fixos a Espanya.\ndimarts, 8 d'octubre de 2013 - categoria: internet, notícies, novetats | comentaris tancats


Llar d'Infants Mireia - Pedagogium Cos: de setembre 2018\nL'adaptació de les formiguetes\nComencem la nostra adaptació a la classe de les formigues!!! Ens ha costat una mica, però, de mica en mica ho anem aconseguint!! A poc a poc anem gaudint del dia a dia i coneixem una mica més als nostres companys. Mireu que bé ens ho passem!!!\nPublicat per mireia-pedagogium-cos a dilluns, de setembre 17, 2018\nLa nostra adaptació!\nIniciem la nostra adaptació a la classe de les papallones! Poc a poc ho anem superant, i començem a gaudir de la classe i els companys! Per a nosaltres tot és un gran descobriment... i ens agrada! Avui ens ho he passat genial!!\nPublicat per mireia-pedagogium-cos a dijous, de setembre 13, 2018\nELS NOSTRES PRIMERS DIES A LA LLAR!\nTot i que els petits cargols encara ens estem adaptant i a vegades plorem una mica... també ens ho passem molt bé!!! Avui hem jugat amb els instruments de música, ens agrada molt tocar les maraques, el tambor, la flauta, la trompeta... i gaudim molt escoltant cançons!!!\nEns espera un gran curs ple d'aventures, noves descobertes i moltes emocions!!!!


El CFS Cornudella cau a casa contra un rival directe – Cornudellaweb / PrioratDigital / Segle21.cat 1998-2017\nImatge d’arxiu del CFS Cornudella temporada 2014-15. Foto: Arnau Vall.\nEl Club Futbol Sala Cornudella no va poder aconseguir cap punt en el partit que el va enfrontar aquest passat dissabte amb un rival directe, el FutbolPax Tarragona CE ‘B’, que fins aquesta jornada estava empatat a 19 punts amb l’equip cornudellenc.\nEl partit va començar bé per al CFS Cornudella, que va obrir el marcador amb dos gols consecutius en el minut 3, colocant un 2-0 en el marcador. L’equip visitant va marcar el 2-1 en el minut 15, resultat amb el qual s’arribaria al descans.\nEn la reanudació, Adrià va marcar el tercer gol dels prioratins (3-1, minut 21). Encara faltava partit, i pocs o cap dels aficionats que van acudir al pavelló haguessin apostat un ral a que aquest seria el darrer gol dels locals en aquesta jornada. En els minuts 27, 30 i 37 el FutbolPax va marcar tres gols consecutius que can capgirar la truita i finalment van valer els tres punts en joc.\nArnau Vall, entrenador del CFS Cornudella, explica la seva visió del partit: «L’equip ha sortit molt endollat, fent dos gols molt ràpid, però en el segon gol, per la lesió d’un jugador rival, el partit ha estat aturat molta estona i això ens ha trencat el ritme. Amb el dos a zero i després de la lesió, ens han regalat la possesió de la pilota, i per primera vegada hem portat el tot el pes del partit. Estem acostumats a córrer i a jugar amb espais, i ser nosaltres l’equip que ens tanquem, aquest canvi de rol en el guió no ens ha ajudat gens i ells han sortit molt ràpids al contracop. Per acabar, Vall envia aquest missatge: «M’agradaria demanar disculpes a l’afició per que aquest partit l’havíem de guanyar. Ja portem tres derrotes consecutives, la setmana vinent esperem retrobar-nos amb la victòria».\nEls cornudellencs han perdut els tres darrers partits, després d’una idílica tongada de cinc victòries consecutives, que els havia impulsat fins la setena posició de la classificació amb 19 punts, la millor de l’equip fins la data. Amb aquestes tres derrotes, els prioratins han caigut al desè lloc, però encara hi opcions per millorar en els següents partits.\nLa propera setmana, el CFS Cornudella es desplaçarà al Vendrell, on jugarà el partit corresponent a la 21a jornada contra l’Escola FS Vendrell C ‘A’, situat a dos llocs per sota en la classificació.\n—Fitxa del partit (web Federació Catalana de Futbol)\n—Classificació (web Federació Catalana de Futbol)\nCarles X. Cabós 27 d'Abril de 2015 Club Futbol Sala Cornudella, Cornudella, esports, Futbol Sala, Priorat\nAnterior Entrada anterior: Primera diada dels Brivalls fora de casa d'aquesta temporada, a Les Roquetes de Garraf\nSegüent Entrada següent: Alcaldes del Baix Camp i el Priorat reclamen la millora de la C-242


Imma Jiménez, nova directora general adjunta de FEDA - Poble Andorrà\nJiménez ocupava el càrrec de directora d’activitats de creixement de FEDA des de l’octubre del 2017\nEl consell d’administració de FEDA ha aprovat el nomenament d’Imma Jiménez com a directora general adjunta de l’entitat. Tal com informen des de FEDA, aquesta figura no existia actualment i té com a objectiu reforçar la direcció general i el desplegament de l’estratègia de l’empresa en un moment en què l’empresa “té un rol fonamental en la transició energètica, encara grans reptes en relació amb la digitalització i alhora té un paper cada vegada més actiu en el si de la societat”.\nJiménez ocupava el càrrec de directora d’activitats de creixement de FEDA des de l’octubre del 2017. En aquest lloc ha impulsat la creació de les filials de FEDA, FEDA Solucions i FEDA Ecoterm i ha estat una part activa en la transformació del negoci de l’entitat. Així mateix, ja formava part del consell d’administració i també és membre de CTRASA, Andorra Telecom i FEDA Ecoterm. La nova directora adjunta forma part de l’equip de FEDA des de l’any 2004, amb un interval entre els anys 2015 i 2017, quan va assumir la direcció de l’ADI (Andorra Desenvolupament i Inversió).\nDes de FEDA incideixen que Jiménez participarà en la gestió conjunta de totes les àrees de l’empresa juntament amb el director general, Albert Moles, per tal de fomentar una major transversalitat. Juntament amb aquest nomenament, s’han dut a terme alguns canvis organitzatius per ajuntar les àrees que impulsen projectes i afavorir una homogeneïtzació; per donar un nou impuls a la digitalització de l’entitat i per tirar endavant altres grans projectes. Aquests canvis, però, no suposen la creació de cap nova direcció, sinó que són únicament una redistribució d’àrees més adaptada a la situació actual.


El Bisbat de Lleida crea un fons per atendre persones vulnerables pel coronavirus | Lleida.com\nEl Bisbat de Lleida ha creat un fons diocesà per atendre les necessitats de les persones més vulnerables arran de la crisi provocada per la covid-19. El bisbe, Salvador Giménez Valls, ha enviat una carta a sacerdots, religiosos, delegats episcopals, laics i fidels de la diòcesi on s'anuncia la creació d'aquest fons solidari. A la mateixa carta el prelat comunica que el Bisbat ha fet una aportació inicial de 20.000 euros.\nA més, proposa a tots els mossens que donin una part dels seus ingressos anyals utilitzant una d'aquestes modalitats: una mensualitat, l'extraordinària de l'estiu o un percentatge de la gratificació durant uns mesos. La totalitat de la recaptació es destinarà a la Xarxa d'Entitats Cristianes d'Acció Caritativa i Social que en paraules del Bisbe Salvador "mai s'han aturat en l'ajuda al proïsme i han vist com es triplicava en pocs mesos la demanda de les diverses atencions".\nRecorda també que la Xarxa d'Entitats Cristianes d'Acció Caritativa o Social del Bisbat està format per 17 entitats que treballen pels més vulnerables de la nostra diòcesi. El prelat afegeix a la seva carta que "reitero la crida a la solidaritat de tots en aquest fons que voluntàriament cadascú decideix. Qualsevol pot participar en aquesta iniciativa a més d'atendre el sosteniment de la mateixa església".\nLes aportacions a aquest fons diocesà es poden fer als següents comptes corrents:\nBanc Sabadell: ES 49 0081 0455 9900 0185 5494\nCaixabank: ES 51 2100 0203 7901 0406 3631\nLa llibreria l'Argonauta de Balaguer recapta 1.300 euros per a l'Arnau de Vilanova


Els EUA són diferents » El nou Coronavirus de Wuhan i l’Epidemiologia\n« La classe treballadora menysté el socialisme El Rei Ramir de la Confederació Catalano-Aragonesa vist des dels EUA i en Anglès »\nPublicat en 10:42 sota General\n7 respostes a “El nou Coronavirus de Wuhan i l’Epidemiologia”\nAlbert Boix Curos en 03 febr. 2020 en 12:57 1\nHem sembla que tant el coronavirus com algunes malalties, son provocades, per investigar el que està de moda dintre dels àmbits centífics.\nJoan Gil en 04 febr. 2020 en 8:36 2\nUi, no. Passa quan un dels molts virus residents a certs animals degut a alguna raó desconeguda, potser una mutació, aconsegueix entrar als humans. La grip originalment era portada per les migracons d’ocells nòrdics cap al sud al començament de l’hivern, que baixaven a les granges enormes de pollastres amb fems a l’aire lliure que tenen els xinesos. Fa uns anys alguns centres van intentar transplantar òrgans de porcs a humans (que faria molta falta), cosa que fou terminantment prohibida per por que alguns dels virus que hi ha dintre dels porcs es passessin als homes causant una desgràcia molt gran.\nAlbert Boix Curos en 11 febr. 2020 en 5:14 3\nAixí, si extingim tots els animals, no hi haurien malalties que traslladar al humans ? O potser les plantes que provoquen greuges a les persones, també s’haurien d’extingir? Només quedaria el canibalisme o els aliments sintètics?\nJoan Gil en 11 febr. 2020 en 11:18 4\nDéu ens en guard. Seria com dir que no vols prendre l’auto perquè hi ha gent que es mata. El perill, que és innegable i demostrat, existeix rarament i a pocs països. La grip ens va arribar de certs ocells, el terrible SARS de les rates pinyades, el SIDA de certs simis africans, els mosquits transmeten moltes malalties. Per això ens cal una bona Salut Pública. Quan jo era un nen compràvem pollastres vius i els matàvem a casa. Això sí que cal prohibir-ho en molts casos. Per cert molts bacteris i fongs que maten tanta gent estan sovint al terra que repitgem. Vivim envoltats de perills però en general ens en sortim.\nJaume Pubill en 11 febr. 2020 en 13:01 5\nJoan, com sempre, un aplaudiment per les teves explicacions, tant clares i ben explicades. Per alguna cosa ets metge, no?\nUna abraçada i endavant amb el teu blog.\nAlbert Boix Curos en 11 febr. 2020 en 13:08 6\nTembé hem de conviure amb la caça de bruixes\nJoan Gil en 11 febr. 2020 en 14:32 7\nGràcies per escriure, Jaume. Darrerement es reben pocs comentaris. Una cosa que jo em pregunto és on estan ara les famílies que es negaven a deixar vacunar nens contra el xarampió al.legant raons religioses (!) o dient que hi ha diferents opinions o que el govern es fica en masses coses. Van causar per primera vegada en mig segle almenys als EUA una epidèmia acabant en hospitalitzacions greus i unes quantes morts per xarampió. I ara aquesta gent què pensen de la Salut Pública? Què dirien si casos d’Ebola apareguessin al país on viuen?


Tècnics del Servei de Prevenció i Control de la Contaminació Acústica i Lumínica s'integren en el Grup de Treball de Contaminació Lumínica del Comitè Espanyol d'il·luminació.\nLa Direcció General de Qualitat Ambiental i Canvi Climàtic ha entrat a formar part del Grup de Treball de Contaminació Lumínica del Comité Español de Iluminación.\nAquest grup està integrat per experts en el sector de l’enllumenat i de la contaminació lumínica provinents del sector de la investigació, la divulgació, dels fabricants d’enllumenat, les empreses projectistes i les administracions públiques.\nEls objectius del grup són donar a conèixer i compartir l’estat actual de la tècnica i la investigació pel que fa a la contaminació lumínica; i crear documents, notes tècniques i eines útils per als professionals del sector.


▷ 21 colles de gegants i nanos participaran als 150 anys dels gegants i nanos de Montblanc\n21 colles de gegants i nanos participaran als 150 anys dels gegants i nanos de Montblanc\nEl passat dilluns 25 d'agost la sala de Plens de l'Ajuntament de Montblanc va acollir la presentació de l'acte de celebració dels 150 anys dels Gegants i Nanos de Montblanc, que tindrà lloc la tarda del dia 6 de setembre. A l'esdeveniment van assistir, entre d'altres, Josep Andreu, alcalde de Montblanc, Jordi Albalat, regidor de Festes, i Josep Maria Garcia i David Torrent, responsables dels Nanos i dels Gegants de Montblanc, respectivament.\nL'acte del dia 6 de setembre, que es realitzarà íntegrament a la tarda, començarà amb una plantada de gegants i nanos a la plaça de Sant Francesc. En total, participaran un total de 21 colles (16 de gegants, i 5 de nanos) en la celebració, procedents de diversos racons de la geografia catalana, com Barcelona, Tarragona, Capellades, Terrassa, Lleida i Manresa, entre d'altres indrets. Tot seguit, hi haurà una cercavila fins a la plaça Major, on tindrà lloc el ball de lluïment de les diverses colles participants a l'esdeveniment.\nEl cartell de l'acte l'ha realitzat Enric Coll, tot i que la idea va sorgir de Jordi Coll, actual geganter.\nEls membres de l'organització van assenyalar que les colles participants van ser escollides per ser “emblemàtiques”. També van comentar que els quatre exgeganters que encara viuen participaran en l'esmentada festa. Finalment, van avançar que es reserva més d'una sorpresa per al dia 9 de setembre, data en què també tindrà lloc un relleu dels portadors dels Nanos.\nD'altra banda, Josep Andreu va manifestar que és un goig celebrar els 150 anys de la tercera parella de gegants del municipi, ja que anteriorment “n'hi va haver uns l'any 1640, que van ser cremats, i per la Guerra del Francès es van cremar uns altres”. Andreu també va assenyalar que els Gegants de Montblanc han estat el fil conductor “per no perdre el nostre seguici, i és important que mai hagin fallat”. Segons l'alcalde montblanquí, un dels objectius del consistori és el de completar el seguici popular, i un dels elements que es podria recuperar molt aviat és la cucafera, que ja en la seva època va ser important, tal com ho demostra el fet que “la ciutat de Tarragona la va llogar perquè sortís en la desfilada en honor a Violant d'Hongria, dona de Jaume I, i que es trobava de visita a la ciutat”. Josep Andreu també va avançar que en els pròxims mesos sortirà a la llum un llibre de mossèn Pau Queralt que parlar del seguici popular.


La Guàrdia Urbana de Vic i els Mossos d'Esquadra garanteixen un «dissabte tranquil» | Osona.com\nLa Guàrdia Urbana de Vic i els Mossos d'Esquadra garanteixen un «dissabte tranquil»\nUn operatiu d’una nit a les zones d’oci serveix per enxampar més de 40 conductors beguts\nper Redacció Osona.com, 21 de juny de 2013 a les 17:37 |\nEls Mossos d'Esquadra i la Guàrdia Urbana de Vic van realitzar la matinada del passat dissabte, 15 de juny, un dispositiu preventiu per evitar infraccions penals i administratives vinculades a la Llei Orgànica 1/92 de protecció de la seguretat ciutadana. L’operació, que portava per nom "Dissabte tranquil", va consistir en controlar els accessos a les zones lúdiques i d’oci nocturn de Gurb i Vic, amb l’objectiu de garantir una conducció segura, la convivència i civisme en l’espai públic i la seguretat ciutadana. Es va fer en dues franges horàries, de 12 a 3 de la matinada i de 4:45 a les 7 del matí, i va constar de tres eixos principals.\nEn primer lloc, agents l'Àrea Regional de Trànsit i la Guàrdia Urbana van realitzar controls d’alcoholèmies i drogues en els accessos a aquestes zones. En segon lloc, efectius de l'Àrea de Recursos Operatius i de Seguretat Ciutadana van fer controls per detectar tinença d’armes, drogues i altres objectes recollits en la llei 1/92 de seguretat ciutadana. També es van fer patrullatges amb agents de paisà per prevenir robatoris a l'interior de vehicles, furts i altres delictes patrimonials. I per últim, agents de la Unitat Regional de Policia Administrativa van realitzar inspeccions en diferents locals d’oci.\nDurant aquest dispositiu, els Mossos d’Esquadra van realitzar 370 lectures d'alcoholèmia i drogues amb el resultat de 18 positius administratius per alcoholèmia, un positiu penal per alcoholèmia i tres positius administratius per drogues. A més es van complimentar tres actes per consum o tinença de drogues i un per tinença d'armes prohibides.\nFinalment, es va inspeccionar tres locals, en els àmbits deseguretat privada i de locals de pública concurrència, sense detectar cap infracció.\nPer part de la Guàrdia Urbana de Vic es van realitzar 267 lectures amb el resultat de 22 positius administratius per alcoholèmia, un positiu penal per alcoholèmia i un positiu administratiu per drogues.\nSocietat, alcoholèmia, Mossos d'Esquadra, Guàrdia Urbana, oci, droga, arma, seguretat ciutadana, robatori\nPer Anònim el 23 de juny de 2013 a les 09:12\nVeig que ets un bon conèixedor de l'oci dels anys 90. Segur que erets un dels clients habituals a la zona. Va, no siguis tan renegat i deixa disfrutar els joves com de ben segur tu ho vas fer a la teva època...\nCom mama la gent...\nPer Anònim el 21 de juny de 2013 a les 22:08\nDeu n'hi do com mama la gent... Felicito els policies perque de tant en tant facin aquestes redades perque els que beuen no ho vegin massa clar (i no faig un gag) La zona ludica aquesta de Gurb s'esta convertint en el nou Manlleu de keeper, carpes del Ter, etc. Encara no entenc com la Generalitat permet muntar tot aixo en un ajuntament que no te ni policia. I aixo no es culpa de Madrit !


Tandenn reivindica el talent dels emprenedors afincats al Penedès i al Garraf\nFoto de família d’alguns dels integrants de la comunitat Tandenn. FOTO: TANDENN\n06/12/2019 - 11:00h\nL’entitat ha organitzat el 14 de desembre un congrés d’innovació amb la presència d’una vintena de ponents de renom\nReivindicar el talent dels emprenedors del Penedès i el Garraf. Aquest és el principal objectiu amb què es va crear Tandenn, una associació sense ànim de lucre que només uns mesos després de posar-se en marxa ja compta amb més d’un centenar de membres. Miquel Mora, fundador de portals web com Yaencontre o Housfy, és el president d’aquesta entitat que busca donar eines als que volen iniciar un negoci o una start-up, i fer-ho d’una forma altruista.\n“Cada dia em trobava gent a Vilafranca o Vilanova que em demanava consell per posar en marxa alguna idea empresarial. La necessitat d’assessorament és una realitat”, assegura Mora, i més en una àrea on la generació de talent és altíssima. “No ens ho creiem, però a la zona del Penedès i el Garraf sorgeixen idees de negoci boníssimes. Hem de buscar fórmules perquè els emprenedors d’aquí no hagin de marxar fora a desenvolupar les seves propostes”, apunta.\nTandenn és una de les eines que s’ha posat a l’abast dels que volen iniciar-se en el món empresarial o dels que des de dins volen créixer professionalment. “Nosaltres tenim experiència en la matèria. Hem estat ensenyant el que sabem molts anys a Barcelona, i vam pensar. Perquè fer-ho allà, si podem potenciar el talent de casa”, reconeix Pep Martínez, vicepresident de l’associació.\nOficialment, Tandenn es va posar en marxa el juliol, i des d’aleshores ha organitzat una desena de meet up centrades en diverses temàtiques. El finançament és una de les que més sessions ha ocupat. “La gent es pensa que no hi ha diners per tirar endavant els seus negocis, però la realitat és justament al revés. Per això busquem experts en la matèria que ho puguin traslladar als membres de la comunitat”, explica Miquel Mora.\nAquestes reunions mensuals –que es diferencien de les tradicionals pel seu dinamisme– són una de les dues potes de l’associació. L’altra serà una realitat d’aquí a deu dies: el seu primer Congrés Innovació d’Empresa i Start-ups. Al llarg del darrer mes, els responsables de Tandenn han estat treballant en aquesta trobada, que el pròxim 14 de desembre espera reunir unes 200 persones a l’edifici Neàpolis de Vilanova i la Geltrú\nEl reclam seran una vintena de ponents, entre els quals destaquen l’emprenedor en sèrie Xavier Verdaguer o el fundador de First Tuesday Espanya, Carlos Blanco. De la resta, el 80% seran penedesencs que han aconseguit l’èxit en el camp de l’emprenedoria, com el mateix Miquel Mora, o Lali Torres (Instagramer Holadecora), Montse Guàrdia (General Manager a Alastria Blockchain Ecosystem) i Joaquim Lecha (CEO a Typeform).\n“Sabem que el vi és el principal modus vivendi del Penedès, però hem volgut donar una visió més global del territori, mostrar que la zona és molt més que això”, ha apuntat Pep Martinex.\nAmb el missatge “Inspira’t-Aprén-Comparteix”, el Congrés ofereix ponències de temàtiques innovadores com ara la intel·ligència artificial aplicada al màrqueting, el blockchain, les metodologies Design Thinking i Agile, taules rodones de finançament i casos d’èxit d’innovació local, zones demo, un dinar networking i un “espai kids” perquè els infants es diverteixin mentre es pares i mares gaudeixen del Congrés.\nRedacció | 15/10/2021 - 10:05h


Home On the News Descobreixen mutacions genètiques que poden causar Covid molt greu a qualsevol edat\nSunday, 04 October 2020 14:46\tJuanjo Martínez\nLes mutacions afectarien els interferons, proteïnes essencials en la defensa contra les infeccions víriques, i podria explicar per què persones joves han patit pneumònies severes\nXavier Duran| jueves, 24 de septiembre de 2020\nVer emisión: Telenotícies vespre / Canal 324\nAurora Pujol interviewed by TV3. Neurometabolic Diseases Lab, IDIBELL\nCertes alteracions genètiques que afecten la resposta del sistema immunitari després de la infecció pel coronavirus SARS-CoV-2 n'explicarien molts dels casos greus i per què es produeixen fins i tot en gent jove o de mitjana edat.\nAixí ho mostren dos estudis publicats a la revista Science que han implicat centenars d'investigadors de tot el món. Entre ells, n'hi ha de l'IDIBELL (Institut d'Investigació Biomèdica de Bellvitge), del Vall d'Hebron Institut de Recerca (VHIR) i de l'Hospital Universitari Vall d'Hebron.\nEn el primer estudi el consorci internacional COVID Human Genetic Effort (COVIDHGE) ha analitzat els genomes de 659 pacients que havien estat hospitalitzats per pneumònia greu per Covid-19, un 14% dels quals van morir. S'hi van incloure també mostres d'un altre grup de més de 530 pacients asimptomàtics o amb infecció lleu.\nLa iniciativa COVID Human Genetic Effort (COVIDHGE) és un consorci internacional liderat per la Universitat Rockefeller de Nova York i l'Hospital Necker per a Infants Malalts de París i inclou centenars d'hospitals arreu del món i participants de diverses nacionalitats d'Àsia, Europa, l'Amèrica Llatina i Orient Mitjà.\nA Catalunya, a part de l'IDIBELL i el VHIR, hi han participat el Centre Nacional d'Anàlisi Genòmica (CNAG-CRG), que va ser l'encarregat de l'anàlisi del genoma de pacients Covid-19, i l'Hospital del Mar. En el segon estudi, també hi han participat l'Hospital Germans Trias, l'IrsiCaixa i la Mútua de Terrassa.\nAurora Pujol, a la dreta, i el seu equip de recerca en malalties neurometabòliques de l'IDIBELL\nEls autors han descobert que molts dels pacients joves que desenvolupen una forma severa de la Covid-19 estarien generant anticossos contra el seu propi interferó. Aquest fenomen reduiria l'activitat de les citocines, molècules senyalitzadores essencials al sistema immunitari.\nAixò podria explicar la major vulnerabilitat dels homes i de les persones majors de 65 anys a tenir Covid-19 greu. Tot i així, els investigadors volen destacar que no importa com de jove és una persona. Si té factors genètics de risc, pot acabar a l'UCI.\nEn canvi, entre la població general sana només 4 de les 1.227 persones analitzades tenien aquest tipus d'anticossos. Això significa, segons Andrea Martín, investigadora del Grup de Recerca d'Infecció en el Pacient Pediàtric Immunodeprimit del VHIR, que "aquests autoanticossos tenen un paper com a causa d'aquestes formes greus i que no en són una conseqüència".\nLast Updated on Monday, 05 October 2020 18:06


Sant Joan s'incorpora a la xarxa de seus de la Universitat d'Alacant. Actualitat Universitària\nEl rector, Manuel Palomar, i l'alcalde, Jaime Albero, han signat aquest dilluns el conveni de creació de l'Aula Universitària de Sant Joan\nL'acord entre les dues institucions preveu desenvolupar activitats de caràcter formatiu, cultural i investigador\nEl rector, Manuel Palomar, ha destacat que «la creació de l'Aula Universitària de Sant Joan permetrà a la Universitat d'Alacant desenvolupar activitats en un municipi que ens és molt proper, no tan sols per la distància física, sinó per la gran quantitat d'estudiants, professors i treballadors de la nostra institució que hi viuen».\nEn aquest sentit, Palomar ha apuntat la importància d'una aula universitària en un municipi tan «dinàmic i viu com és Sant Joan, amb el qual treballarem conjuntament per a poder posar en marxa iniciatives d'interès tant per al poble i la seua gent com per a la nostra Universitat».\nDe fet, la comissió de seguiment del conveni s'ha reunit de manera immediatament posterior a la signatura per a començar a estudiar les diferents possibles iniciatives que es poden desenvolupar en el marc de l'acord.\nPer la seua banda, el primer edil de Sant Joan, Jaime Albero, s'ha mostrat content per la signatura d'un acord que «de segur serà profitós tant per al nostre poble com per a la Universitat. Nosaltres tenim moltes idees i projectes i estic segur que de la mà de la Universitat d'Alacant podem dur a terme moltes iniciatives» i ha destacat que «comptar amb la presència de la Universitat d'Alacant a Sant Joan, amb l'oferta tant diversa que comporta serà, sense cap mena de dubte, una espenta positiva».


Conèixer més a Mandela - Notícies - Coordinadora d'ONG Solidàries\nConèixer més a Mandela\nAvui fa una setmana moria l'expresident de Sud-Àfrica, Nelson Mandela, líder en la lluita contra l'apartheid que va convertir-se en el primer president negre del país i que va ser un defensor afèrrim dels Drets Humans. Des del Centre de Recursos per la Pau i la Solidaritat us presentem tres recursos per acostar la figura de Madiba als més joves.\n«De veritat no sent cap rencor pels que el varen empresonar durant més de vint-i-set anys?», li van preguntar els periodistes en sortir de la presó. I Nelson Mandela, va contestar: «El meu únic objectiu és construir un país reconciliat; a tota la resta, no val la pena parar-hi atenció». Aquest és un dels capítols d'aquest "còmic" sobre Mandela que mitjançant les vinyetes i les il·lustracions, repassa els principals episodis de la seva vida i ens permet entendre com va arribar a ser president. De nen al president, aquest relat il·lustra tota una vida de combat contra la injustícia.\nInvictus. Pel·lícula en DVD.\nDesprés dels 27 anys passats a presó per la seva lluita contra l'apartheid, Mandela es converteix en president de Sud-Àfrica. En lloc per optar per la venjança, opta pel perdó dels seus opressors i va buscar la unió del país en un lloc diferent: el camp de rugby. Dirigida per Clint Eastwood, la història, verídica i commovedora, parla d'un equip inspirat per véncer i unir la nació.\nAdiós Bafana. Pel·lícula en DVD.\nUna altra història real. Aquest cop, la del carceller racista que comprèn el significat veritable de la paraula llibertat, al costat de l'home a qui tenia presoner: Nelson Mandela. Aquest carceller té ordres de vigilar i espiar Mandela perquè entèn el seu idioma nadiu. Ningú espera que pugui sorgir l'amistat entre dos homes tan radicalment diferents. Però la influència de Mandela canviarà, per sempre, la visió del carceller.


Opinió - L'Emma vol votar\nL'Emma vol votar\nPublicat: el 13/set/14\nMai no he estat procliu a anar a manifestacions. Tinc, des de sempre, una reacció negativa a uniformar-me i anar sota qualsevol bandera. Només l'any 1977 vaig estar al passeig de Gràcia reclamant llibertat, amnistia i l'Estatut d'Autonomia, però avui (escric aquesta columna quan falten pocs minuts per passar de l'onze al dia dotze) i he plorat veient les imatges de la Diagonal i de la Gran Via de les Corts Catalanes. Avui he sentit, probablement més que mai, l'orgull de ser català.\nLa transcendència d'aquest acte multitudinari, no sé si 1.800.000 persones o més o menys, deriva de l'evidència d'una societat, d'una ciutadania, d'un poble, que és capaç de fer una manifestació perfecte, festiva, ben pensada i millor realitzada, on hi ha totes les edats, diferents classes socials, diversos orígens, sense que passi res que malmeti l'objectiu i sense que ningú, insisteixo, ningú, pot qualificar d'altra manera que exemplar i on s'ha pensat i executat amb una eficàcia i un missatge que des de qualsevol televisió, premsa o ràdio del món han constatat amb admiració i, cal dir-ho, en algun país encara amb certa sorpresa som si les diades dels anys 2012 i 2013 no ho haguessin deixat clar.\nL'altra consideració a fer, a remarcar, és que això ha sortit d'una organització popular, possiblement amb vinculacions individuals amb diferents partits, però essencialment portada per gent que té un objectiu comú que és, senzillament, demanar el seu dret a votar, a que les urnes puguin expressar la realitat d'una nació que sempre ha estat i que vol tornar a ser amb tots els seus atributs. El vèrtex format per 10 nois i noies que el 9 de novembre compliran 16 anys amb l'Emma Solé de Rubí posant el seu vot en una urna és una imatge memorable.\nNo puc entendre, no ho he entès mai, però ara encara menys que puguin posar-se obstacles a una demanda com la de la societat catalana. Només unes votacions poden donar la mesura de la naturalesa que vol tenir aquesta societat i els partits, tots els partits, estiguin o no en el Parlament, han d'acceptar aquest mandat dels ciutadans que ho expressen d'una manera magnífica, emocionant, real, intel·ligent.\nSenyor Rajoy, és molt senzill, l'Emma vol votar.


Detinguts tres homes per robatoris en habitatges d'Abrera i Sant Esteve de Sesrovires\nEls Mossos d'Esquadra han detingut tres homes d'entre 20 i 46 anys, veïns de Badalona (Barcelona), com a presumptes autors de dos robatoris amb força a l'interior d'habitatges d'Abrera i Sant Esteve de Sesrovires (Barcelona).\nEl dia 7 de juny es va produir el robatori en una casa del municipi de Sant Esteve de Sesrovires, just després que els autors del delicte intentessin robar en un habitatge d'Abrera però no ho aconseguissin en ser descoberts pel fill del propietari, ha informat la policia catalana en un comunicat.\nGràcies a la col·laboració de diferents testimonis ia la investigació dels agents, s'han identificat els presumptes autors dels dos robatoris: un grup especialitzat en el robatori amb força en cases, especialment en zones residencials.\nEls agents van organitzar un dispositiu per culminar amb la detenció dels tres homes a l'Hospitalet de Llobregat (Barcelona) el 15 de juny.\nEls detinguts van passar a disposició judicial i el jutjat de guàrdia va decretar llibertat amb càrrecs per als presumptes lladres.


Cosetesss del dia a dia!!: Noa i els seus amics!! 13.06.12\nDimecres passat vam fer una visita als amics de la noa!!! i va disfrutar molt!!\nLlàstima que no va poder jugar amb el Buck i el Black però si va poder conéixer al Mojito!!!!!\nVan estar corrents pel jardí i s'ho va passar molt bé!!\nahhhhhh i també va poder veure el pato suelto!!!!!!\nno li va fer ressssss de ressssssssss!\nes va apropar una mica però va marxar!! el va ignorar!!!!!!!!! i després li va fer gràcia entrar a la seva caseta!!!!!!!!


DECRET 288/1992, de 26 d'octubre, de creació del Programa d'ajuts de suport a l'acolliment residencial per a gent gran. - DOGC. Diari Oficial de la Generalitat de Catalunya - Legislació - VLEX 36307169\nEl Pla integral de la gent gran, els programes del qual s'integren al Pla d'actuació social 1992-1995, preveu la potenciació dels recursos alternatius a l'internament de la persona gran en residències, però alhora facilita els mecanismes per incrementar qualitativament i millorar quantitativament l'acolliment residencial de les persones que en tinguin necessitat. Dins aquest conjunt d'actuacions s'inscriu el programa d'ajuts que crea el present Decret per a les persones grans que, tenint-ne necessitat, no poden accedir a un establiment finançat amb fons públics.\nA aquest segment de la població gran que amb un ajut econòmic pot accedir a una plaça d'un establiment residencial mercantil no finançat amb fons públics s'adreça aquest programa en el marc del que estableix el PAS.\nEn conseqüència, atès l'article 14.4 del Decret 39/1988, d'11 de febrer, regulador de la promoció, el finançament i les prestacions econòmiques dels serveis socials, i vist l'informe favorable del Consell Sectorial de la Vellesa i del Consell General de Serveis Socials; en ús de les facultats que em confereix la normativa vigent, a proposta del conseller de Benestar Social i d'acord amb el Govern,\nEs crea el Programa d'ajuts de suport a l'acolliment residencial per a la gent gran amb la finalitat de facilitar-los l'accès als establiments residencials.\nEl Programa es compon d'actuacions de suport i d'una prestació econòmica, la quantia de la qual serà fixada d'acord amb uns criteris objectius que es determinaran per una ordre i que, en tot cas, tindran en compte la capacitat econòmica, el grau de dependència, la situació sòcio-familiar i d'altres d'anàloga naturalesa que demostrin la necessitat de l'ajut.\nDestinataris i requisits 3.1 El programa va adreçat a les persones de més de 65 anys que, per les seves circumstàncies personals, necessitin de l'acolliment residencial i no puguin accedir a un establiment públic o finançat amb fons públics. 3.2 Els beneficiaris hauran de tenir residència legal a Catalunya o demostrar una residència de fet almenys amb 2 anys d'antelació a la data de presentació de la sol·licitud de l'ajut. 3.3 Per obtenir l'ajut, el sol·licitant haurà de acreditar la necessitat, que serà valorada segons estableix l'article 2.\nResidències L'ajut es concedeix per accedir a un establiment d'acolliment...\nREAL DECRETO 333/2004, de 27 de febrero, por el que se homologa el título de Ingeniero Técnico en Informática de Gestión, de la Facultad de Educación y Humanidades de la Ciudad de Ceuta, dependiente de la Universidad de Granada, y se autoriza la impartición de las correspondientes enseñanzas.


Venda de llavors White OG Feminitzada de Karma Genetics\nKarma Genetics us proposa descobrir la White OG de Karma Genetics en versió feminitzada en el catàleg de Alchimiaweb.\nPer realitzar aquest híbrid de dominància Indica s'han fet servir dues genètiques d'excepció. D'una banda podem trobar el clone The White, una varietat desconeguda, que no té res a veure que la White Widow, però que ofereix fantàstics cabdells coberts de resina blanca. De l'altre costat, una Triple Kush de potència i sabor destacable.\nLa White OG és una varietat fàcil de conrear, adaptada als principiants, és vigorosa i té un estretch mitjana a gran, on laa branques secundàries també ens produeixen cabdells.\nAlguns fenotips d'aquesta genètica produeixen una collita abundant que es pot fer de 9 a 11 setmanes després del canvi de fotoperíode de 12h / 12h.\nL'aroma que desprèn la White OG és agradable i ofereix olors de almesc, de llimona i de pi. L'efecte que ens ofereix aquesta genètica és potent i ofereix un efecte relaxant ideal per als moments de descans.\nCopes cannàbiques de la varietat White OG:\n2º lloc categoria Indica High Times 2010\n1er lloc Fresh Cup Saragossa 2015\n1er lloc categoria interior Hebes del Dimoni en els Balears 2015\n1er lloc categoria interior Copa THC de València 2015\n1er lloc categoria Indica Oilhunters Cup 2014\n1er lloc categoria Indica Elite Cup 2014\nCaracterístiques de la White OG Fememinizada de Karma Genetics:\nGenètica: The White x Triple Kush\nPropietats de White OG\nLlavors Feminitzades Indica Sativa Cannabis cup Fàcil per Iniciació Efecte relaxant Genètica OG Kush Varietats per a extraccions\nProductes relacionats amb White OG (Karma Genetics)\nOpinions de White OG i preguntes\nVols donar la teva opinió sobre White OG o preguntar sobre aquest producte?


FESTES DE MOROS I CRISTIANS D'ALCOI: CAVALCADA REIS MAGS ALCOI 2018\n133 edicions de la Cavalcada d'Alcoi avalen una tradició més que consolidada en la ciutat i que cap col·lectiu pot tombar amb descontextualitzades acusacions. Així es va demostrar el passat divendres 5 de gener quan Melchor, Gaspar i Baltasar van aplegar a "El Camí" quan s'estava fent de nit. Junt als monarques anaven 400 patges paqueters amb una tasca il·lusionant i desinteressada. La única crítica a la Cavalcada que es pot fer és que portem massa anys amb els mateixos ropatges per als Reis Mags. En 2014 es van estrenar els actuals trages de Melchor, Gaspar, Baltasar i l'Emissari Reail, dels més espectaculars que s'havien vist mai. Es tractava d'un homenatge pòstum al gran artista Alejandro Soler. 5 anys desprès continuen sent uns trages preciosos però ja necessiten un canvi i normalment la renovació es feia cada 4 anys.\nEl dia 4 de gener l'avantsala de la CXXXIII Cavalcada de Reis Mags va ser "El Bando". Els xiquets i xiquetes van poder dipositar les cartes en les burretes mentre l'Emissari Reial declamava el Bando que havia escrit Joan Valls i continuava inèdit. La música popular de l'acte alegra a qualsevol, sobretot quan el poble es posa a cantar "Pastorets i pastoretes" o es sent la sobrietat de la peça musical "Crida i clam" de Gregorio Casasempere. La part dels personatges del Tirisiti va contar amb dos novetats: La remodelació de les vestimentes per a fer-les més fidels a les titelles autèntiques i l'aparició del bou. Una sorpresa que va fer riure als més menuts, sobretot quan el bou perseguia al torero Clásico.\nEls més matiners van poder accedir al Campament Reial situat al Preventori. Un any més l'èxit de públic demostra que la idea de l'Associació Cultural Samarita era bona i amb uns objectius solidaris que la fan encara millor. Els xiquets s'emocionen quan troben el seu paquet entre els llocs naturals on està muntat tot el Campament. El 5 de gener comença fort però no té comparació amb el que passa a la vesprada...\nLa Cavalcada dels Reis d'Orient 2018 es va iniciar amb les heraldo, que eren totes dones, i els trompeters i timbalers. Darrere aquest avís s'apreciava la lluminosa estrela que guia el camí. Les danses tradicionals es van poder veure en dos ocasions, gràcies al grup de danses Sant Jordi i el grup de danses Carrascal. L'Emissari Reial no es va perdre la Cavalcada i va desfilar en la carrossa. Aquesta volta va poder descansar la veu ja que no tenia que llegir cap missatge.\nLa part principal de la Cavalcada estava formada pels seguicis dels tres Reis Mags. Melchor pujava el primer camell i estava acompanyat de la Banda Primitiva d'Alcoi. Els músics de la vella intepretaven la mítica obra musical "L'Entrà dels Reis". En 1913 Camilo Pérez Monllor la va composar per a la Cavalcada d'Alcoi amb una dedicatòria important: A la Societat el Panerot que en aquell moment organitzava la Trilogia dels Reis Mags.\nEl benvolgut rei Baltasar va besar a una multitud de xiquets que s'apropaven al seu camell per a saludar-lo. El betún és la característica diferenciadora del rei que va enmig i per diverses raons és el preferit de la majoria d'alcoyans. Pel que fa a la música, la Banda Societat Musical Nova d'Alcoi anava tocant "5 de gener", una obra musical que li van encarregar a José Maria Valls. Es va estrenar en 2010, any del 125 aniversari de la Cavalcada d'Alcoi.\nQuasi tancant la Cavalcada alcoyana desfila sempre el rei Gaspar, el de la barba marró. De principi a final va rebre l'estima dels xiquets i xiquetes, encara que aquesta part de la Cavalcada es més caòtica i desordenada. La Unió Musical d'Alcoi participa amb el rei Gaspar tocant la peça musical "Nit Màgica". És l'obra d'Alfonso Yepes més recent ja que data de 2016. L'Agrupació Musical Serpis d'Alcoi no s'oblida de la Cavalcada i també ix però sense acompanyar a cap rei.\nL'Adoració es va fer esperar però no va decepcionar a cap dels assistents que estava guardant lloc a la Plaça d'Espanya. Focs artificials, revolteig de campanes, bengales i el "Haleluya" de Haendel creen un ambient irrepetible per a que Ses Majestats li entreguen regals al Jesuset. Els potents focos van il·luminar a Melchor, Gaspar i Baltasar que caminaven lentament fins el pessebre i van retornar seguint una estora i saludant al públic. Un públic afortunat que per a estar en primera fila havia acudit a les 5 de la vesprada.\nEls patges i la seua pintura negra s'han convertit en un tema d'actualitat que desperta opinions enfrontades. La gran majoria de la societat alcoyana està a favor d'aquest personatge que ajuda als Reis a entregar els regals a les cases. Al contrari, algunes agrupacions de punts d'Espanya han descrit als patges com "un blackface massiu" que ofen a les persones negres. El problema i l'error és comparar uns personatges singulars i que transmeten pau i concòrdia amb els esclaus del colonialisme i la segregació en Estats Units. No tenen res que veure i òbviament la tradició alcoyana no té cap intenció discriminatòria ni vol ridiculitzar cap raça. Si Afroféminas hagueren acudit a Alcoi el dia 5 haurien comprovat l'amor amb que els alcoyans reben als patges i que pujar per un escala amb regals no converteix a ningú en racista. Ni per anar pintat de negre, ni per entregar regals a xiquets com a treball voluntari. Gràcies, més que mai, a aquells 400 joves que mantenen la màgia del Nadal Alcoyà i fan que la Cavalcada de Reis Mags siga inimitable.\nPublicado por ALCOYANIA 2 en domingo, enero 07, 2018


ENRILE PAS ALCOY 0 – FC BARCELONA SORLI DISCAU 4\nL’Alcoy tindrà que esperar fins a la darrera jornada per certificar la permanència al perdre de forma clara contra el Barça, en un partit que ja havien deixar escapar amb un 0-3 al descans. Els alcoians van despertar en el tram final del matx, quan el Barça ja s’havia relaxat, però no van poder materialitzar en gol les seves ocasions.\nEl Barça jugava un partit del tot intranscendent per ell, però va mantenir la concentració i la tensió necessàries per afrontar la Final 8 de la Lliga europea sense relaxacions. Els blaugranes es van avançar als primers minuts i van dominar i controlar eficientment la resta del partit.\nCP VILANOVA – CE NOIA FREIXENET\nDimecres 11 de maig, 21:00 h.\nMORITZ CE VENDRELL 4 – IGUALADA HC 7\nEl Vendrell no va poder acomiadar amb una victòria davant la seva afició als cinc jugadors que abandonen el club aquesta temporada. Els vendrellencs es van avançar i van jugar un primer temps molt disputat, però tot i que van donar la cara, es van veure superats a la represa.\nL’Igualada continua immers en la lluita per la quarta plaça i no va deixar escapar la oportunitat de poder sumar tres punts contra un rival que ja no s’hi jugava res. Els igualadins van aguantar molt bé durant el primer temps (3-3), i amb tres gols en els primers minuts del segon temps van poder encarrilar el partit.\nCP VOLTREGÀ 5 – SATHER BLANES HCF 2\nCom era de preveure, el Voltregà va obtenir tres punts que li asseguren virtualment la permanència un any més a OK Lliga, en un partit on van capgirar ràpidament un inicial 0-1 per acabar distanciant-se.\nEl Blanes, matemàticament salvat, afrontava amb relaxació un partit de pur tràmit.\nGEIEG 1 – CH LLORET 0\nUn solitari gol va donar el triomf al GEiEG en un partit entre els dos equips ja descendits, i que va transcórrer d’una forma massa tosca i marcat pel desencert dels dos equips.\nEl Lloret s’ha assegurat matemàticament el fanalet vermell de la taula, al no saber aprofitar les seves ocasions per superar al penúltim classificat en un partit disputat, però amb poc hoquei.\nBUYVIP.COM CP TENERIFE 4 – RONCATO CP VIC 1\nEl Tenerife disposarà d’una jornada més per somiar amb la permanència tot i que, malgrat la victòria, no depenen d’ells mateixos. Els tinerfenys van fer un bon partit dominant amb autoritat de principi a fi.\nEl Vic, sense jugar-se res, va anar a fer pràcticament un “viatge de fi de curs” a Tenerife i no va inquietar en excés als locals.\nHC COINASA LICEO 3 – TECNOL REUS D 3\nEl partit més important de la jornada es va saldar amb un empat que deixa en l’aire fins la darrera jornada el títol de lliga. El Liceo es va avançar però va deixar-se capgirar el resultat i va patir molt fins poder empatar en els darrers segons. Una victòria contra el Barça al Palau en la propera jornada, li donarà el títol.\nEl Reus va acariciar virtualment durant molts minuts el campionat de lliga, però la insistència local els hi va jugar una mala passada i van acabar per cedir un empat, que es podria haver transformat en desfeta si no fos per l’encert de Trabal al aturar una falta directa en els darrers segons. Per proclamar-se campions tenen que sumar un punt més que el Liceo en la darrera jornada.


El temps a Palamós: 14 i 15 d'octubre: alguns núvols i temperatures amunt\n14 i 15 d'octubre: alguns núvols i temperatures amunt\nCel cobert per núvols alts i mitjans ahir dimarts de bon matí amb mar arrissada. Imatge mostrada a El Tiempo de TV1.\nLa jornada d'ahir dimarts 15 d'octubre ens va portar un dia amb abundant nuvolositat en varis nivells troposfèrics formada per Ci, Cs, As, Ac i Sc 7/8, amb resol o alguna clariana.\nEl fort vent de ponent i mestral que bufava en altura, va propiciar que es formessin alguns núvols lenticulars i undulatus.\nUn altre dels trets més destacats d'ahir van ser les temperatures, les quals van pujar de manera molt notable arribant fins als 26ºC en algunes localitzacions del prelitoral gironí.\nCom a exemples d'aquest fet trobem els 26,0ºC de Fornells de la Selva o els 25,8ºC d'Anglès.\nPel que fa als valors termomètrics assolits a la nostre comarca, aquests també experimentaren una bona remuntada, amb alguna màxima superior als 25ºC, però en general els termòmetres voltaren els 22ºC al migdia.\nLes mínimes també van ser més altes que el dia anterior gràcies al cel ennuvolat.\nMàximes enregistrades ahir dimarts 15 d'octubre al Baix Empordà, segons el Servei Meteorològic de Catalunya. Entre parèntesi us poso la temperatura mínima:\nCastell d'Aro 25,4ºC (14,1ºC)., Monells 22,5ºC (12,7ºC)., la Bisbal d'Empordà 22,4ºC (12,9ºC)., la Tallada d'Empordà 21,4ºC (13,3ºC)., Torroella de Montgrí 20,8ºC (13,7ºC).\nAltres dades meteorològiques d'ahir dimarts 15 d'octubre del 2013 a Palamós., temperatura màxima 22,0ºC, mínima 15,6ºC. Vent de component SSO al matí, a 15/20km/h de mitjana., vent del NE a la tarda, a 5/10km/h de mitjana., vent en calma al vespre. Ratxa màxima de vent 35km/h SO. Estat de la mar amb mar arrissada de bon matí arran de costa i marejol o maror la resta del dia. Mar endins hi havia maror (onatge sig. de 0,7m a les 16:00h davant el cap de Begur). Pressió atmosfèrica màxima 1018hPa, mínima 1013hPa. Humitat relativa màxima 93%, mínima 78%. (Dades de meteoclimatic.com)\nResum fotogràfic d'ahir dimarts\nCel cobert per núvols alts i mitjans ahir de bon matí. Imatge mostrada al programa Els Matins de TV3 d'ahir dimarts.\nLa Lluna il·luminada en un 82% ahir al vespre. Serà Lluna plena a les 01h 37min del proper dissabte.\nLluna gairebé plena ahir al vespre. Imatge mostrada al programa Els Matins de TV3 d'avui dimecres.\nLa Lluna gairebé plena i entelada per núvols alts a sobre Calonge ahir al vespre.\nEn referència al passat dilluns 14 d'octubre, la setmana va començar amb núvols baixos molt destacats St i Sc 6/8, però amb el pas de les hores el cel s'aclarí i hi hagué un temps assolellat al migdia i a la tarda, amb algunes traces de núvols alts Ci 2/8, com els que s'intueixen a la darrera imatge.\nPel que fa a les temperatures màximes del Baix Empordà, aquestes rondaren els 23/24ºC en molts punts de l'interior, però les mínimes van ser molt fresques, amb valors que voltaren els 10ºC.\nA Palamós la nit també va ser força fresca, amb 13,1ºC de mínima.\nMàximes enregistrades el passat dilluns 14 d'octubre al Baix Empordà, segons el Servei Meteorològic de Catalunya. Entre parèntesi us poso la temperatura mínima:\nLa Bisbal d'Empordà 24,2ºC (9,8ºC)., Monells 23,7ºC (9,0ºC)., la Tallada d'Empordà 23,2ºC (9,5ºC)., Torroella de Montgrí 21,1ºC (10,5ºC)., Castell d'Aro 20,8ºC (10,6ºC).\nAltres dades meteorològiques del passat dilluns 14 d'octubre del 2013 a Palamós., temperatura màxima 20,6ºC, mínima 13,1ºC. Vent de component E i SE, a 5km/h de mitjana. Ratxa màxima de vent 19km/h E. Estat de la mar amb mar arrissada arran de costa, i marejol mar endins (onatge sig. de 0,35m a les 14:00h davant el cap de Begur). Pressió atmosfèrica màxima 1020hPa, mínima 1018hPa. Humitat relativa màxima 93%, mínima 75%. (Dades de meteoclimatic.com)\nTemps assolellat i alguns Cirrus a sobre les Cases Noves el passat dilluns al migdia.\nEtiquetes de comentaris: Astronomia, Fotos, Mar, Núvols, Previsions/seguiment meteorològic\nOctubre amb rècord de tifons al Japó\nDimecres 30 d'octubre: tramuntana fresca i cel ent...\nDimarts 29 d'octubre: núvols i normalització de le...\nCirrocúmuls, nivell 2 del Pla Alfa i calor insòlita\nPrevisió d'una baixada brusca dels termòmetres i t...\nDies 25 i 26 d'octubre: núvols baixos i creuer Sta...\nPrevisió pel cap de setmana: núvols baixos, humita...\n23 i 24 d'octubre: mar de fons, núvols decoratius ...\nCumulus congestus sobre el mar Carib\n21 i 22 d'octubre: segueix la mateixa tònica de temps\nPuerto Viejo de Talamanca 2a part\nUn mar de boira ens deixa imatges fantàstiques\nDies 18 i 19 d'octubre: fronts desgastats i calor\nPrevisió pel cap de setmana: núvols dissabte i més...\n16 i 17 d'octubre: migdies d'estiu\nRecuperen un fragment de 570 Kg del meteorit de Rú...\nVídeo recent d'una tempesta elèctrica vista des d'...\nCap de setmana amb bonança de dia i fred de nit\n10 i 11 d'octubre: plugims i clatellada hivernal\nPrevisió pel cap de setmana: pujada del termòmetre...\n"Tension dans l'air"\nDimecres 9 d'octubre: calma abans del canvi de temps\n7 i 8 d'octubre: sol i algun núvol baix decoratiu\nNevades excepcionals d'un metre d'altura amb torb ...\nL'inici d'octubre més fred dels últims 100 anys a ...\nCap de setmana amb nuvolades, mar de fons i poca p...\nDivendres 4 d'octubre: llevantada i tempesta\nPrevisió pel cap de setmana: és manté una certa in...\nL'inici d'octubre més fred des del 1929 a Romania\nDijous 3 d'octubre: la mínima d'octubre més alta d...\nBoira a les Gavarres i previsió de pluja\nPrimera albada del mes d'octubre i dades\nEs divisa una tromba marina des de Blanes\nEl gel marí Antàrtic assoleix un nou rècord històric


• Des de Guanyar Alcoi comuniquen que han estat rebent “queixes de funcionaris a causa de la mala planificació • "Sense una bona planificació i gestió, tot aquest pla es torna ineficient".\nEnviat per Redacció Muntanyes en 2 d'agost de 2017.\nTags: Alcoi, Avalem Joves, Guanyar Alcoi\nAvalem Joves és un pla integral de formació i ocupació per a joves que ofereix la Generalitat Valenciana amb col·laboració amb Ajuntaments. A Alcoi, el Govern va sol·licitar en el seu moment la contractació de fins 156 joves per tal de treballar per a l’administració local, dels quals finalment han sigut 152 els contractats.\nGuanyar Alcoi considera aquest Pla una bona notícia, sobretot per als joves d’Alcoi que podran treballar, majoritàriament, durant un any, augmentar la seua experiència laboral, conèixer l’administració local des de dintre i cobrar un sou que puga aportar-los independència i autonomia.\nPel que fa a la gestió d’aquestes contractacions, des de Guanyar Alcoi comuniquen que han estat rebent “queixes de funcionaris a causa de la mala planificació i gestió que s’ha fet d’aquest pla”.\nEl regidor Cristian Santiago ho explica: “funcionaris ens han mostrat el seu malestar en la gestió d’aquestes contractacions, perquè ara per ara hi ha gent contractada mitjançant el pla Avalem Joves que no saben on destinar. Arran d’aquest pla, hi ha departaments que tenen una gran quantitat de gent que no saben a quines feines dedicar-los i això es deu a una mala planificació del regidor de personal”.\nSantiago reitera l’opinió de Guanyar Alcoi respecte a aquest pla, que considera “molt beneficiós“, no obstant això la planificació i la gestió “està sent fluixa i això dificulta que els joves contractats puguen desenvolupar el seu potencial com a treballadors i que agafen experiència de cara al món laboral, alhora que beneficien a la ciutadania.\n“Hi ha joves que han entrat a l’Ajuntament a treballar i els han enviat de vacances perquè no hi havia feina per a ells, fet que xoca amb les continuades queixes per part del Govern del PSOE de falta de personal i recursos humans per gestionar l’Ajuntament de forma diligent, i ara es demostra que amb 152 persones més treballant per a l’administració local, sense una bona planificació i gestió, tot aquest pla es torna ineficient, per tant ens trobem que tenim un gran potencial contínuament desaprofitat per no saber fer bé les coses“, remarca el regidor.\nEn definitiva, Guanyar demana al regidor de personal que “solucione aquest problema com més prompte millor, perquè sí que és cert que l’Ajuntament té problemes per falta de personal, per això no entenem com no s’ha reforçat alguns departaments que pateixen d’aquestes dificultats i d’altres han quedat sobrepoblats“.


Avaluació inicial 5 - La Terra, un planeta viu | Recurso educativo 460427 - Tiching\nCompleta el text següent amb les paraules indicades a continuació: Encara que semblen molt , totes les cèl·lules tenen la mateixa estructura: Un material gelatinós: el . Una membrana finíssima que envolta el citoplasma: la cel·lular. Un material que dirigeix les activitats de la cèl·lula: el material . Els organismes poden estar formats per una sola cèl·lula, organismes , o per més d'una, organismes .\nAvaluació inicial 5 - La diversitat dels éssers vius


Ferran Camas: ‘Vull ser un senador amb sensibilitat social cap als ciutadans de Girona’\nLliurament dels Premis de recerca Josep Moragues a Sant Hilari Pep Serra reconverteix el punt de venda de l'Escala en un outlet temporal ¿Cuánto dura la marca en la mente del consumidor? Els alcaldes de la Selva exigeixen la derogació del projecte de la MAT en el ramal de Santa Coloma a Riudarenes\nPolítica - 07/11/2019 - 10:13\nEl cap de llista del PSC al Senat per Girona es marca la defensa d’un “treball digne i decent”, de les pensions i dels serveis de protecció social com a grans prioritats\nImagen 1 de 1 - Ferran Camas\nDesprés de l’experiència del passat abril, Ferran Camas, catedràtic de Dret del Treball i de la Seguretat Social a la Universitat de Girona, afrontarà aquest diumenge la seva segona experiència a unes eleccions generals. Ho farà, novament, com a cap de llista del PSC al Senat per Girona, un repte que afronta amb ganes i amb la convicció d’obtenir una representació que li permeti defensar les polítiques socials des de la cambra alta espanyola. “Per obtenir-ne dos o tres -de senadors-, el PSC hauria de ser el partit més votat a les comarques gironines. I jo estic precisament per això, per lluitar perquè el PSC sigui el primer partit a Girona i perquè doti dels suficients vots per incrementar el vot del partit a tot Catalunya, una qüestió que és essencial perquè pugui governar Pedro Sánchez”, apunta.\nCom afronta aquestes eleccions de diumenge?\nFerran Camas. Amb molta motivació. Ja vaig formar part per primer cop d’una candidatura el passat mes d’abril, i l’experiència va ser molt enriquidora perquè vaig conèixer moltes persones de la societat civil de la província i molts militants socialistes. Quan el PSC de les comarques gironines ha decidit tornar-me a donar la possibilitat de presentar-me com a candidat al Senat m’ho he agafat com una qüestió de compromís amb les meves idees i als meus valors socialistes, però també de compromís i honestedat amb les persones que vaig conèixer ara fa uns mesos.\nQuines sensacions li està transmetent la ciutadania?\nF.C. Veig a la gent molt motivada. Quan he visitat diferents entorns territorials, el primer que m’ha cridat l’atenció és l’important nombre de persones que han vingut, tant persones socialistes com persones properes al partit. Un exemple d’això el vam viure durant el pont de l’1, el 2 i el 3 de novembre, quan vam estar a Caldes de Malavella i a Sant Feliu de Guíxols, llocs on vam tenir una important presència de persones, que a més estaven molt motivades a participar.\nPerò també estic notant una certa preocupació, no tant pel que pugui fer el PSC i el PSOE, perquè crec que aquesta gent està molt motivada perquè vagi a millor, molta gent sap que votant al PSC les coses es podran arreglar o hi haurà eines per poder arreglar la situació. La preocupació la detecto en determinades sensacions que surten de les enquestes, que auguren un increment de la dreta i de l’extrema dreta a Espanya. De sobte, la gent s’està adonant que la presència de VOX en l’àmbit estatal pot ser molt important, i això el que fa és que el PSC tingui millors resultats i sigui la llum d’esperança que ens permeti avançar i no estar a remolc dels extrems.\nA l’abril més de 60.000 persones van votar per escollir-lo com a senador per Girona, però es va quedar a les portes. L’objectiu és obtenir un representant o penseu en cotes més altes fins i tot?\nF.C. Per obtenir-ne dos o tres, el PSC hauria de ser el partit més votat a les comarques gironines. I jo estic precisament per això, per lluitar perquè el PSC sigui el primer partit a Girona i perquè doti dels suficients vots per incrementar el vot del partit a tot Catalunya, una qüestió que és essencial perquè pugui governar Pedro Sánchez. Sánchez governarà si el PSC obté un bon resultat, això és clau. Ara bé, partint de les dades del que va passar a l’abril, òbviament nosaltres no vam ser el primer partit, sinó el tercer, i això va ocasionar que hi hagués una representació al Senat estrictament independentista. El fet que em van quedar pocs vots per arribar a ser senador és un al·licient per intentar aconseguir-ho aquest cop. Ho tenim a l’abast de la mà.\nLes sensacions són millors que a l’abril, doncs?\nF.C. Ho són en el sentit que a l’abril hi havia l’efecte Pedro Sánchez que ens impulsava, però paral·lelament els partits independentistes, d’alguna manera, eren un bloc, i això va impedir que el PSC pogués obtenir millors resultats. Aquest novembre, d’altra banda, els socialistes encara mantenim l’efecte Pedro Sánchez, sobretot perquè el votant veu l’increment molt important de la dreta i de l’extrema dreta, però en aquest cas els partits independentistes no són un bloc, estan profundament dividits. I això és molt important pel que fa a les possibilitats d’altres partits, però també a l’hora de tenir en compte com s’han d’arreglar les coses al nostre país.\nQui més qui menys coneix el Congrés dels Diputats, però la figura del Senat és més difosa.\nF.C. La importància del Senat és decisiva respecte al funcionament de l’estat. Es tracta d’una institució bàsicament creada per defensar els interessos dels diferents territoris, és una cambra sobretot territorial, però té una competència bàsica: és decisiva per autoritzar el text final de les lleis i, sobretot, per aprovar els pressupostos. Tot pressupost ha de comptar amb el vistiplau del Senat, és a dir, qui estigui al Senat ha de defensar que aquell pressupost servirà a la gent i als territoris que representa.\nEs treballa molt o poc al Senat? És on més es treballa, si se’m permet l’expressió, el que passa és que això no es visibilitza públicament pels mitjans de comunicació, que atenen més el vessant polític del Congrés. S’hi treballa, i molt, i a més s’ha de treballar en coneixement. Concretament, jo en el meu cas haig d’aportar la meva professió, que és professor universitari de Dret del Treball, perquè davant les qüestions tècniques que hi hagi, sobretot en matèria de lleis i pressupostos, pugui aportar el meu coneixement pel que fa a la gent que represento.\nQuina serà la seva línia d’actuació a Madrid?\nF.C. Més enllà d’aquesta postura tècnica, em vull erigir en un referent de les qüestions socials. A partir dels meus coneixements en matèria del mercat de treball, de protecció social o de migració, per mi serà molt important treballar al Senat per tenir cobertes aquestes perspectives. Defensaré un treball digne i decent per a tots els gironins, unes pensions que augmentin la capacitat adquisitiva de la nostra gent gran, uns serveis de protecció social -Sanitat, Educació- que cobreixin les mancances que es detecten a escala social i un tipus de migració que satisfaci a la nostra societat. Vull ser un senador amb sensibilitat social cap als ciutadans de Girona, això serà una qüestió molt important.\nLes polítiques socials, la prioritat.\nF.C. Sí. En el meu cas les polítiques socials són bàsiques per introduir al Senat. Bàsiques per matisar tot el que ens pugui venir del Congrés amb lleis i aportar el meu gra de sorra en matèria de política social i, naturalment, en matèria de Pressupostos Generals de l’Estat. Com he dit, treballarem per cobrir degudament tot allò que fa referència al treball -dels joves, particularment-, a les pensions de la gent gran i als serveis públics.\n#ferrancomas #girona #psc #10n